Greske fagforeninger truer med å kutte strømmen

Det kan gå mot strømstans i store deler av Hellas i høst.

KAN BLI STENGT: Den greske fagforeningen for energiselskapet PPC truer med å mørklegge Hellas for å stanse privatiseringen av selskapet. Vis mer byoutline ARIS MESSINIS

Publisert: Oppdatert: 9. august 2012 12:35 , Publisert: 9. august 2012 10:14

- Vi slåss med sterk tro og engasjement. Vi slåss hardt. En seriøst stat må kontrollere strategisk viktige virksomheter, sier fagforeningsleder Nikos Fotopoulos til nyhetsbyrået Bloomberg.

Han er leder for fagforeningen Genop, som har 18.000 medlemmer i det statlige energiselskapet PPC - landets største arbeidsgiver.

PPC, som regjeringen håper å selge deler av, seiler nå opp som en kamparena for motstanden mot budsjettkuttene i Hellas.

Les også: – Greske ledere enige om budsjettkutt

Trues med salg

Som et del av avtalen Hellas gjorde med EU og Det internasjonale pengefondet da landet fikk en krisepakke på 130 milliarder euro, forpliktet landet seg til å stramme inn sine budsjetter - og som en del av dette selge statlige virksomheter.

Energiselskapet PPC har lenge stått på listen over mulige salgskandidater, men har så langt sluppet unna.

- PPC har en meget sterk fagforening som så langt har hindret omstillinger, sier tidligere industriminister Stefanos Manos.

- Myndighetene må legge en klar strategi for hva den vil med energisektoren generelt, og PPC spesielt. Det har den etter mitt syn ennå ikke gjort, sier Manos.

Mangler 3,5 milliarder euro

De greske myndighetene jobber nå med å stramme inn budsjettene med 11,5 milliarder euro, men mangler, ifølge finansminister Yannis Stournaras, fortsatt mellom 3,4 og 4 milliarder euro.

Les også: Hellas skal kutte 85 milliarder de neste to år

Staten eier 51 prosent av PPC, mens de resterende 49 prosentene av aksjene er notert på Aten-børsen.

Regjeringen har nå satt fire av PPCs kraftverk på listen over mulige eiendeler som skal selges.

Første august gjentok viseenergiminister Assimakis Papageorgiou ønsket å å privatisere større deler av PPC.

- Regjeringen jobber ufortrødent videre med å privatisere PPC på en ordnet måte, skrev Papageorgiou i en e-post.

Fagforeningen har svart med å true med mørklegging av Hellas.

- Vi skal få alle grekere med på å redde PPC, sier Fotopoulos.

Les også: